નહેરુપાર્કના ચિત્રકૂટ ટ્વીન્સ ખાતે રહેતાં મીનાક્ષીબહેન શાહની પુત્રી મૌનવી શાહના પતિ નીરજ, સાસુ અરુણાબહેન, સસરા કનૈયાલાલ અને નણંદ નીપાબહેન દ્વારા વારંવાર માનસિક ત્રાસ આપવામાં આવતો હતો. નીરજે કેનેડા જવા માટે રૂ.૧૦ લાખની માગ પણ કરી હતી. લગ્નજીવન દરમ્યાન નીરજ અને મૌનવી વચ્ચે પતિ-પત્નીના સંબંધ હતા નહીં. મૌનવીએ કંટાળીને ૩૦ એપ્રિલના રોજ પોતાના ઘરે ગળાફાંસો ખાઇ આત્મહત્યા કરી લીધી હતી, જે મામલે મીનાક્ષીબહેન દ્વારા નીરજ અને સાસરિયાં વિરુદ્ધ ફરિયાદ નોંધાવતાં સાસરિયાંઓએ સેશન્સ કોર્ટમાંથી આગોતરા જામીન મેળવ્યા હતા અને પોલીસ સમક્ષ હાજર થતાં પોલીસે તેમની ધરપકડ કરી હતી.